da en da nl ca da da da es da da da da fr da da da da da da da da da da da da da da nb da da da en da da da da de da da da da da da da da da da da da da nl da en da da es nl da
Vær med til at finde vinderen af Landdistriktsprisen 2022 | Indenrigs- og Boligministeriet
8.8.2022 12:00:00 CEST | Indenrigs- og Boligministeriet
Indstil ildsjæle, foreninger, virksomheder eller kommuner, som gør noget helt ekstraordinært for den lokale udvikling i landdistrikterne.
Indenrigs- og boligminister Christian Rabjerg Madsen skal udpege vinderen af Landdistriktsprisen 2022 på årets Landdistriktskonference d. 31. oktober. Du kan nu være med til at indstille de kandidater, der lokalt lægger store kræfter i at skabe en positiv udvikling i landdistrikterne og attraktive lokalsamfund.
Og måske bliver det netop din kandidat, der løber med første-, anden- eller tredjepræmien, når indenrigs- og boligminister Christian Rabjerg Madsen udpeger vinderen mandag den 31. oktober på Landdistriktskonferencen.
”Overalt i Danmark har vi ildsjæle og fællesskaber, der arbejder for at bevare og udvikle deres lokalsamfund. Det er mennesker, der tager ansvar og knokler for at præge udviklingen i deres lokalområde. Det er Danmark, når det er bedst. Det er dem, jeg glæder mig mest til at hylde, når jeg for første gang skal uddele Landdistriktsprisen,” siger indenrigs- og boligminister Christian Rabjerg Madsen.
Alle har mulighed for at indstille enkeltpersoner, foreninger, virksomheder eller en kommune, der har bidraget særligt til at løfte et lokalsamfund.
Så er det fx din nabo, brugsuddeler, gymnastikforening, arbejdsgiver eller plankontoret på kommunen, der fortjener et klap på skulderen for sin indsats?
Send dit bud på en kandidat til simfre@bpst.dk. Din indstilling skal ud over dine kontaktoplysninger indeholde en begrundelse for indstillingen. Fristen for nomineringer er den 3. oktober kl. 12.00.
Præmien er i år 15.000 kr. til vinderen af Landdistriktsprisen, 10.000 kr. til andenpladsen og 5.000 kr. til tredjepladsen.
Kriterier for valg af vinder
Vinderen af Landdistriktsprisen vil blive vurderet på baggrund af følgende kriterier:
Har medvirket til at styrke sammenhængskraften og den grønne omstilling i lokalsamfundet.
Har medvirket til øge velfærden, udvikle servicetilbud og fastholde aktiviteter i lokalsamfundet.
Kan være til inspiration for andre lokalsamfund rundt om i landet.
Husk du ikke kan indstille dig selv, den forening, hvor du sidder i bestyrelsen, eller din virksomhed.
Har du spørgsmål til Landdistriktsprisen, kontakt da Bolig- og Planstyrelsen på (tlf. 21767823) eller simfre@bpst.dk
Tlf:+45 72 28 24 17crs@im.dk
Information om Indenrigs- og Boligministeriet
Følg pressemeddelelser fra Indenrigs- og Boligministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Indenrigs- og Boligministeriet
Landsplanredegørelsen 2022 stiller skarpt på planlægningen for vedvarende energi i Danmark3.10.2022 10:49:33 CEST | Pressemeddelelse
Landsplanredegørelsen 2022 er netop sendt i otte ugers offentlig høring. Den har fokus på udfordringerne i forhold til at producere mere grøn energi.
Loft over huslejestigninger vedtaget af Folketinget22.9.2022 12:24:14 CEST | Pressemeddelelse
Folketinget har nu vedtaget ny lov om et loft over huslejestigninger på 4 procent årligt. Loftet skal gælde de næste to år.
Brexit-ramte virksomheder og lokalsamfund i landdistrikterne får hjælp på 30 mio. kr.22.9.2022 12:00:00 CEST | Pressemeddelelse
Nu er der hjælp på vej til mindre virksomheder og foreninger i landdistrikterne, som har mærket økonomiske konsekvenser af briternes exit fra EU.
Ny aftale baner vejen for moderniseringen af Køge Bugt Strandpark21.9.2022 10:16:44 CEST | Pressemeddelelse
Regeringen har indgået en principaftale med fem kommuner, som skal bane vejen for en modernisering af Køge Bugt Strandpark.
Økonomisk håndsrækning til almene byggeprojekter7.9.2022 16:30:00 CEST | Pressemeddelelse
Almene byggeprojekter med samlet 1.400 boliger kan få godkendt anskaffelsessummer, som er op til 20 pct. over maksimumsbeløbet. Desuden reguleres maksimumsbeløbet ekstraordinært med 5,5 pct.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022